ועדת החינוך, התרבות והספורט, כנסת 18, פרוטוקול מספר 640, 2012-06-11 11:30

אלכס מילר: רבותיי, צהריים טובים.

אלכס מילר: אנחנו ממשיכים בסדר היום.

אלכס מילר: הנושא הוא: רדיו קול ישראל ברוסית.

אלכס מילר: אני, קודם-כל, רוצה לשמוע, בעקבות חוק רשות השידור שאושר במושב האחרון, לפני הפגרה, בו הכנסת "צבעה" את תקציב רדיו קול ישראל ברוסית ובאמהרית: ברוסית זה שמונה מיליון שקל תקציב "צבוע", ובאמהרית, לדעתי זה - - -

מיקי מירו: 1.6.

אלכס מילר: 1.6.

אלכס מילר: ולפי מה שאנחנו שומעים, שאמנם החוק אושר, אבל - -

מרינה סולודקין: הכסף לא הגיע.

אלכס מילר: - - רדיו קול ישראל לא מתנהל לפי תקציב של שמונה מיליון שקל, אלא לפי המנגנון הישן.

אלכס מילר: וצריך לקבל הבהרות מה קורה בתוך העניין הזה כי זה קצת נראה מוזר, שבסופו של דבר המחוקק מאשר משהו - - -

מיקי מירו: אתה תופתע, חבר הכנסת מילר, מהנתונים שדווקא ישמחו אותך.

אלכס מילר: כן?

אלכס מילר: לפני שבוע קיבלתי כל מיני הערות - - -

מיקי מירו: זה פשוט נבע מטעות, אנשים לא ידעו.

מיקי מירו: ומר מודי בן-צבי, מאגף הכלכלה שלנו, של רשות השידור - -

אלכס מילר: אז אם תוכלו להבהיר לנו את הסוגיה הזאת, אני אשמח.

אלכס מילר: בבקשה.

מיקי מירו: - - הוא יציג את הנתונים, והם הנתונים המדויקים.

מודי בן צבי: התקציב שמיועד לשנה הזאת הוא 13.3 מיליון שקל לכל הרשת.

מודי בן צבי: כך שבכל מקרה אנחנו עומדים בהנחיות של החוק.

אלכס מילר: לא, אבל החוק "צבע" כסף.

אלכס מילר: יש הבדל בין - - -

מיקי מירו: יש פה יותר.

מודי בן צבי: התקציב "הצבוע".

אלכס מילר: אבל חוץ מרוסית ואמהרית יש לכם עוד שפות שאתם עושים - - -

מיקי מירו: 600,000 שקל.

יהודית גידלי: מה 600,000 שקל?

מיקי מירו: תעשה חשבון: שמונה מיליון שקל, ועוד 1.6 מיליון שקל, ועוד 600,000 שקל – זה מה שאנחנו צריכים להוציא, כולל הכסף ה"צבוע".

מיקי מירו: ובפועל, אנחנו משלמים 13.3 מיליון שקל.

מיקי מירו: זאת אומרת, יש עודף של הקצבה לרשת הזאת מתוך התפיסה שזה חשוב.

יהודית גידלי: של שני מיליון שקל.

מיקי מירו: הרבה יותר – עוד שלושה מיליון שקל.

מיקי מירו: אנחנו משקיעים הרבה יותר ממה שנדרשנו.

אלכס מילר: אבל השאלה היא במה אתם משקיעים?

מיקי מירו: ברשת – ברוסית, - - -

אלכס מילר: השנה היה קיצוץ בתקנים, או שהיתה תוספת של תקנים?

מודי בן צבי: לא היה שום קיצוץ.

מיקי מירו: שום קיצוץ לא היה.

מיקי מירו: להיפך, עוד הוספנו.

מיקי מירו: עכשיו קיבלנו עוד כתב.

מיקי מירו: תיכף תבוא גם הגברת חיה בראל.

אלכס מילר: יש לכם תקציב כתוב לסכום שאושר על-ידי המחוקק, או שזה גמיש?

מודי בן צבי: התקציב לא גמיש.

מודי בן צבי: אין מונח כזה תקציב גמיש.

מודי בן צבי: מה שקורה הוא שאין השנה, עדיין, תקציב לרשות השידור.

מודי בן צבי: עדיין לא אושר התקציב לרשות השידור.

מיקי מירו: בכלל.

יהודית גידלי: לשנת 2012.

מיקי מירו: כן.

מודי בן צבי: ולכן, אנחנו – על-פי החוק – עובדים על-פי שיטה של אחד חלקי 12, מהסכום הנמוך מבין שני תקציבים: תקציב 2011, ותקציב 2012.

מודי בן צבי: הנמוך מבין שניהם.

מודי בן צבי: בכל מקרה, אנחנו עובדים על-פי אחד חלקי 12 מסכום של 13.3 מיליון שקל.

מודי בן צבי: אז ככה שלא נראית לי איזושהי בעיה.

מודי בן צבי: לפי דעתי, אנחנו עומדים בדרישות של המחוקק.

אלכס מילר: אוקיי.

אלכס מילר: עכשיו אתם מכינים תקציב לשנת 2013.

מודי בן צבי: תקציב 2012 עדיין לא אושר.

מודי בן צבי: עדיין לא התחלנו להכין את תקציב 2013, כי עדיין תקציב 2012 לא אושר.

אלכס מילר: אבל בספר התקציבים של רשות השידור צריך להיות סעיף נפרד - -

מודי בן צבי: יש.

אלכס מילר: - - לרדיו קול ישראל ברוסית, ולרדיו קול ישראל באמהרית.

אלכס מילר: זו תקנה נפרדת שאנחנו יצרנו בעת החוק, ויש שם סכום של שמונה מיליון שקל.

אלכס מילר: זה צריך להיות נפרד.

אלכס מילר: אתם מבינים את זה.

מודי בן צבי: רשת רק"ע כולה - -

מיקי מירו: הכסף הזה נמצא.

מודי בן צבי: - - מתוקצבת ב-13.3 מיליון שקל.

אלכס מילר: עם איזה סכום - - -

מיקי מירו: זה הרבה יותר כסף.

אלכס מילר: זה כסף שנמצא באוויר.

אלכס מילר: עם איזה סכום - - -

מיקי מירו: לא, לא באוויר.

מיקי מירו: אני אסביר לך שוב, חבר הכנסת מילר.

מיקי מירו: אתה צריך להבין.

מרינה סולודקין: תסביר לנו אם אתם קונים את המשדרים החדשים.

אלכס מילר: רגע, זה לא קשור.

מרינה סולודקין: - - - הוא רוצה להסביר את מה שאנחנו מבינים.

מרינה סולודקין: אני רוצה לשמוע אם - - -

אלכס מילר: זה לא בסיס התקציב.

אלכס מילר: כרגע יש בסיס לתקציב, שאושר על-ידי המחוקק בסך של שמונה מיליון שקל, אוקיי?

אלכס מילר: יש כמות של אנשים שעובדים שם, שזה לפי התקנים שאושרו בעבר.

אלכס מילר: זה דבר ראשון.

אלכס מילר: אני חושב שרוב התקציב של קול ישראל – קרוב לשבעה ומשהו מיליון שקל – זה התקנים.

אלכס מילר: שאלה: עם איזה תקציב עובד היום מנהל קול ישראל?

אלכס מילר: מה התקציב שיש לרשותו לשנת עבודה?

אלכס מילר: כמה אתם מבחינתו יושבים בעניין של התקציב?

אלכס מילר: יש מנכ"ל לרדיו רק"ע, נכון?

מיקי מירו: כן.

אלכס מילר: עם איזה תקציב הוא עובד?

מיקי מירו: היא מגיעה בתוך שנייה.

מיקי מירו: היא תקועה בכניסה.

מיקי מירו: יש מנהלת לרדיו רק"ע.

אלכס מילר: מנהלת רק"ע כללית.

אלכס מילר: ויש מנכ"ל לכל רדיו, נכון?

מיקי מירו: לא.

אלכס מילר: יש מנכ"ל לרדיו רק"ע, לא?

אלכס מילר: היה לכם מכרז לפני כמה שבועות.

מיקי מירו: יש מנהלת ששמה חיה בראל.

אלכס מילר: שהיא של כל השפות הזרות.

מיקי מירו: כן.

מיקי מירו: ויש את דב, שהוא מנהל השידורים ברוסית.

אלכס מילר: יפה.

אלכס מילר: מה התקציב היום, שהוא יודע שהוא עובד איתו?

אלכס מילר: לפי איזה מנגנון זה עובד?

אלכס מילר: בחוק כתוב שהוא צריך לקבל שמונה מיליון שקל לעבודה בחוק של רדיו קול ישראל.

אלכס מילר: הרוסית מקבלת שמונה מיליון שקל.

אלכס מילר: עם איזה תקציב הוא עובד?

מיקי מירו: אל"ף, השמונה האלה נמצאים, וזה מה שאמרתי.

מיקי מירו: ויש יותר כסף בדיוק למטרות האלה של הרחבת הפעילות.

מיקי מירו: זה מה שניסיתי להגיד לך.

מיקי מירו: יש שמונה מיליון שקל לרוסית.

מיקי מירו: עוד 1.6 מיליון שקל לאמהרית.

מיקי מירו: עוד 600,000 שקל לשפות האחרות.

מיקי מירו: לכמה הגענו?

יהודית גידלי: 10.2 מיליון שקל.

מיקי מירו: 10.2 מיליון שקל.

מיקי מירו: בפועל, התקציב הוא 13,300,000 שקל כדי להרחיב את הפעילות הרוסית.

מיקי מירו: זאת אומרת, שזה מעבר למה שאתם ביקשתם.

אלכס מילר: איזו פעילות?

מיקי מירו: מה אנחנו רוצים לעשות?

אלכס מילר: כן.

מיקי מירו: אנחנו רוצים להכניס – אני קצת מדבר בשמה של הגברת חיה בראל.

מיקי מירו: היא תגיע ממש בכל רגע.

יהודית גידלי: הנה, היא פה.

מיקי מירו: יופי.

מיקי מירו: הגברת בראל, תסבירי - - -

חיה בראל: - - -

מיקי מירו: אני מתנצל, דבר ראשון.

מיקי מירו: פשוט היתה איזו תקלה.

מיקי מירו: הגברת בראל, הסברנו רק את העניין הכספי.

מיקי מירו: תסבירי למה הכוונה "הרחבת הפעילות" – על הפעילות של התרבות, מה שאנחנו רוצים לעשות.

אלכס מילר: אנחנו מנסים לעשות איזשהו סדר.

מרינה סולודקין: אם יש שבעה מיליון שקל לתקנים, נכון?

אלכס מילר: אנחנו מנסים לעשות איזשהו סדר בעקבות החקיקה שהתקבלה בחודשים האחרונים בנושא של רדיו רק"ע.

אלכס מילר: המחוקק קבע שהתקציב של רדיו רק"ע כללי, יהיו בו שני סעיפים "צבועים".

אלכס מילר: "צבעו" שמונה מיליון שקל בחוק לרוסית, ו-1.6 מיליון שקל, לדעתי, לאמהרית.

מיקי מירו: כן.

אלכס מילר: השאלה הפשוטה היא: עד היום, התקציב שהיה מקבל האחראי על הרדיו – עשיתם לא מזמן מכרז.

אלכס מילר: החלפתם שם מנכ"ל או מנהל.

אלכס מילר: איך נקרא אצלכם התפקיד הזה של דב?

אלכס מילר: תפקיד של דב, ושמר גלבוע היה לפניו.

אלכס מילר: היו מקבלים תקציב, והיו מתנהלים עם התקציב שהיו מקבלים.

אלכס מילר: האם המנהל, היום, קיבל את התקציב שאושר על-ידי המחוקק – שמונה מיליון שקל – להתנהל איתו מבחינת הפעילות?

אלכס מילר: או שהכסף הזה נמצא בחבילה הכללית, והוא עובד עם מה שהוא עובד, ואתם עושים את החלוקה הכללית בין - - -?

מיקי מירו: ברשותך, שוב, חבר הכנסת מילר: אין פה חבילה כללית, כי החלק העיקרי של השידורים ברוסית.

מיקי מירו: אז ברגע שאני אומר לך ששמונת מיליון השקלים שאתה מדבר עליהם – זה מה שאתם ביקשתם.

מיקי מירו: בפועל, אנחנו משקיעים הרבה יותר כסף.

מיקי מירו: זאת אומרת, הרבה מעבר לשמונה מיליון שקלים, בשורה התחתונה.

מיקי מירו: הנה, גם עכשיו – מה שאמרתי – קלטנו עיתונאי במשרה מלאה.

מיקי מירו: אנחנו מעלים אנשים מחצאי משרה למשרה.

מיקי מירו: זאת אומרת, יש תהליך הפוך: תהליך של הרחבת פעילות.

אלכס מילר: זה מה שאני שואל.

מיקי מירו: כן.

מיקי מירו: אנחנו עושים את זה.

אלכס מילר: אז תסבירו לי את זה.

מיקי מירו: תסבירי את הרחבת הפעילות.

אלכס מילר: אני רוצה לדעת: מהרגע שהיתה שם בעיה – הרי לא סתם "צבענו" – היתה שם בעיה.

אלכס מילר: היה קיצוץ - -

מיקי מירו: בעבר.

אלכס מילר: - - בכוח-אדם: הורידו תקנים.

אלכס מילר: הורידו משרות.

אלכס מילר: ממשרה מלאה הורידו לחצי משרה – אני חושב שהיה שם כך בכמה תקנים.

אלכס מילר: אנחנו "צבענו" כסף עם עודף של 500,000 שקל.

אלכס מילר: כן היה.

אלכס מילר: נו, מה?

מודי בן צבי: אני לא יודע על זה.

אלכס מילר: רגע, אתה רוצה שאני אכנס גם לשמות?

אלכס מילר: שוב, רבותיי, יש תקנים - - -

מיקי מירו: אתה לא מדבר על עכשיו.

מיקי מירו: אתה מדבר על שנת 2004.

אלכס מילר: כן, אבל המצב הזה היה כל הזמן.

מיקי מירו: לא, עכשיו אישרנו.

מיקי מירו: זה פשוט היה בלבול של הזמנים.

אלכס מילר: בסדר.

אלכס מילר: כמה תקנים יש היום לרדיו קול ישראל ברוסית?

חיה בראל: אני יכולה להגיד לך על עובדים.

אלכס מילר: כן.

חיה בראל: כרגע, אני יכולה להגיד לך על עובדים.

חיה בראל: ברוסית בלבד?

אלכס מילר: כן.

חיה בראל: כרגע, יש לנו 21 ועוד חמישה.

חיה בראל: חמישה שעובדים המון שנים, אבל הם במעמד של ש"א, מה שנקרא אצלנו, שזה יוצא מתוך התקציב הזה.

יהודית גידלי: מה זה ש"א?

חיה בראל: ש"א זה שכר אומנים.

חיה בראל: אבל הם מומחים בתחומים מסוימים.

אלכס מילר: כלומר, חלק מהם היו במשרה חלקית, ואתם מעלים אותם עכשיו למשרה מלאה?

חיה בראל: חלקם, כן.

חיה בראל: מתוך ה-21, כן.

חיה בראל: יש עוד חמישה שאחת מהם - - -

אלכס מילר: ויש לכם תוספת של עוד - - -

מיקי מירו: וקלטנו עכשיו עוד עיתונאי.

חיה בראל: רגע, ה-21 זה רק ברוסית בתל-אביב, שאתה מדבר על הגברת גולנדר שהלכה להיות שגרירה.

חיה בראל: יש לנו עוד תשעה אנשים בירושלים שהם עורכי חדשות, ומזכירה ברוסית – זה עוד תשעה אנשים.

חיה בראל: זאת אומרת, אני עושה כזה חשבון: יש לנו 26 בתל-אביב, כולל הש"א, כי הם בתוך התקציב של ה-13,300,000 שקל.

חיה בראל: כולם בתוך התקציב הזה.

חיה בראל: זה 36 אנשים ברוסית.

חיה בראל: יש לנו עוד 41 בשפות השונות, מתוכם שבעה באמהרית – אם אנחנו כבר מתייחסים גם ל-1.6 מיליון שקל.

אלכס מילר: אני לא מבין, התקנים שאת מדברת עליהם יוצאים מתוך התקציב של שמונה מיליון שקל?

חיה בראל: הרוסית?

אלכס מילר: כן.

אלכס מילר: כרגע דיברת על כמה?

אלכס מילר: על 36.

חיה בראל: בוודאי.

אלכס מילר: וכמה כסף זה כל התקנים האלו?

חיה בראל: אני לא יודעת מה המשכורות של האנשים.

חיה בראל: אין לי - - -

אלכס מילר: אבל יש תקן שיש עליו תקציב, לא? איך זה עובד?

מודי בן צבי: כן.

מודי בן צבי: בסך-הכול מספר המועסקים הוא 62.

מודי בן צבי: אני לא יודע את החלוקה, - - -.

מודי בן צבי: אבל יש בסך-הכול 62.

קריאות: - - -

מיקי מירו: אבל כשאתה רואה את הסכומים – הסכומים שאנחנו מקצים – הם בעוד שלושה מיליון שקל, מעבר למה שדיברו איתנו.

אלכס מילר: אבל שלא יצא מצב - - -

מיקי מירו: ולא יכול לצאת מצב של - - -

אלכס מילר: אני אגיד לך: שלא יצא מצב שעכשיו יש 36 אנשים, שאתה אומר שהם מתוך החבילה של ה-13.

אלכס מילר: מחר יהיה לך קיצוץ, ואז תתחיל להוריד תקנים.

מיקי מירו: לא יהיה קיצוץ, כי אתה רואה שאני מקצה יותר כסף.

חיה בראל: להיפך.

חיה בראל: הפוך.

אלכס מילר: עכשיו.

אלכס מילר: מה יהיה ב-13?

מיקי מירו: אין שום סיבה שלא.

מיקי מירו: זה עדיין מעל השמונה מיליון שקל.

אלכס מילר: תקשיבו רבותיי, צריך להבין: אנחנו בנינו את התקציב של השמונה מיליון שקל מנקודת הנחה שכל מי שנמצא במשרה חלקית, ויעלה למשרה מלאה.

אלכס מילר: ותהיה תוספת, לדעתי, של קרוב לשלושה או ארבעה או חמישה תקנים, שהיו חסרים בפועל.

מיקי מירו: זו השלמה של תקנים.

אלכס מילר: כן.

מיקי מירו: נכון.

אלכס מילר: כשאנחנו ישבנו עם משרד האוצר, על סמך זה אנחנו בנינו תקציב.

מיקי מירו: וזה מה שנעשה.

אלכס מילר: זה מה שנעשה.

אלכס מילר: שוב אני אומר: זה נמצא בתוך השמונה מיליון שקל.

אלכס מילר: כי, בסופו של דבר, אתם תגידו: הנה, זה השמונה מיליון שקל.

אלכס מילר: 1.6 מיליון שקל לאמהרית.

אלכס מילר: 600,000 שקל לכל השאר.

אלכס מילר: היה לנו עודף בשנה שעברה – בשנת 2012 – של 1 - - -.

אלכס מילר: משרד האוצר עכשיו מקצץ את זה, ואז אתה מוריד בתקנים.

חיה בראל: לא.

מיקי מירו: לא.

מיקי מירו: אנחנו לחלוטין לא מתייחסים לזה כעודף, כי הכול מנוצל עד לשקל האחרון.

מיקי מירו: בדיוק זה מה שרציתי להסביר לך מפני שאנחנו רוצים לפתח, מעבר לתקנים, גם תכנים.

מיקי מירו: זאת אומרת, עניין של תוכן שעכשיו מאד חשוב לנו.

מיקי מירו: וברשותכם, אני אשמח אם הגברת חיה בראל תספר לכם מה אנחנו הולכים לעשות ברדיו ברוסית, לשפר את התכנים, כדי לעשות אותם הרבה יותר אטרקטיביים למאזינים.

אלכס מילר: כן.

מיקי מירו: זאת אומרת, התקנים – הבעיה בפתרון בזכותכם.

מיקי מירו: זאת אומרת, אני מבקש גם להודות לכם על זה.

מיקי מירו: אני לא רואה את זה כדבר רע, אלא דבר נפלא, שאני מברך עליו.

מיקי מירו: ואני אומר שזה אפילו נתן לנו אפשרות להגדיל, וכרגע אנחנו רוצים להיכנס.

מיקי מירו: אז אם אתם רוצים לשמוע גם על הדיווח התוכני – מה השינויים שאנחנו רוצים לעשות – אז אני אשמח להשמיע, שזה בתכנון.

אלכס מילר: כן.

מיקי מירו: הגברת חיה בראל.

חיה בראל: הערה אחת רק לעניין התקנים.

מרינה סולודקין: אני חייבת לשאול שאלה.

מרינה סולודקין: אני בשעה 12 הולכת לוועדת ביקורת המדינה: שאלתי היא מה עם המשדרים בארץ?

מרינה סולודקין: אם שומעים את רדיו רק"ע בכל מקום?

מיקי מירו: יש עכשיו תהליך של שדרוג של – כמה?

מיקי מירו: 35, נכון?

מודי בן צבי: 35 בכל הארץ.

מיקי מירו: 35 משדרים ברחבי הארץ.

מיקי מירו: בתוכם רק"ע זוכה לנתח מאד רציני.

מיקי מירו: עכשיו אנחנו נכנסים גם למערך של ה-D.T.T., בקרוב, שזה יאפשר הנגשה.

מיקי מירו: זאת אומרת, של עוד אנשים אל הרדיו.

אלכס מילר: מתי להערכתכם יוכלו לשמוע רדיו רק"ע בקריית שמונה ובאילת?

מיקי מירו: זה תהליך, שמה שהובטח לנו שייכנס – זה בסוף שנת 2012.

מיקי מירו: אני מאמין שלתוך 2013 כבר המהלך הזה, שהשקיעו בו המון כסף - - -

אלכס מילר: בתחילת שנת 2013?

מיקי מירו: כן.

מרינה סולודקין: השקיעו בגלל שאנחנו לחצנו.

מרינה סולודקין: ושכמעט עשר שנים אנשים לא שומעים טוב בהרבה מקומות.

מרינה סולודקין: אנחנו לא רפובליקת בננות, וזו מדינה מאד קטנה.

מרינה סולודקין: וכשלא שומעים רדיו, אז יש שאלות: מה קורה?

מיקי מירו: לכן, אנחנו באים.

מיקי מירו: ואנחנו גם מודים על זה שמבקשים מאיתנו דברים.

אלכס מילר: תודה.

מיקי מירו: אנחנו לא רואים את זה כעלבון.

אלכס מילר: בבקשה, כן.

חיה בראל: רציתי רק להוסיף: כשהייתי פה לפני כמה חודשים, בפעם הראשונה שנפגשנו, אמרתי שהעלנו לתקן אדם נוסף שלא היה בתקן.

חיה בראל: עכשיו, זה האדם השני כבר, בתוך כמה חודשים, שאנחנו מכניסים לכוח-האדם של הרוסית.

חיה בראל: לגבי תכנים – אנחנו עובדים עכשיו על שלושה דברים.

חיה בראל: שניים אפילו בטווח הקצר, והבינוני הקצר.

חיה בראל: ואחד בטווח היותר ארוך: פינה של שירה ישראלית מתורגמת לעברית.

יהודית גידלי: פינה של שירה ישראלית מתורגמת לעברית?

חיה בראל: סליחה.

חיה בראל: לרוסית, כמובן.

יהודית גידלי: אז תגידי שוב את המשפט.

חיה בראל: שירה ישראלית המתורגמת לרוסית.

יהודית גידלי: אז זה גם יכול להיות הפוך.

חיה בראל: לא, אנחנו משדרים ברוסית.

חיה בראל: לכן, זה צריך להיות - - -

יהודית גידלי: שירה ישראלית המתורגמת - - -

מיקי מירו: ההפוך יהיה אולי בעברית.

יהודית גידלי: בדיוק.

חיה בראל: אבל, כרגע, לתוך ה-11.5 שעות ברוסית, אנחנו נכניס פינה יומית של שירה מוקראת: אם זה אלתרמן.

אלכס מילר: זה בא על חשבון איזושהי תכנית?

חיה בראל: לא.

חיה בראל: זו פינה קטנה של כמה דקות.

אלכס מילר: אוקיי.

חיה בראל: שלוש דקות או משהו.

חיה בראל: היום יש כל מיני - - -

מרינה סולודקין: אני מאד מברכת.

מרינה סולודקין: אני חושבת שזה מאד חשוב.

חיה בראל: תודה.

חיה בראל: דבר נוסף שאנחנו עושים בתוך הרדיו: יש פינה נהדרת ברשת בי"ת שנקראת: "רגע אחד – הפסקול של המדינה", שעושה אותה מר איזי מן.

חיה בראל: וכבר תרגמנו אחת לפיילוט.

חיה בראל: אנחנו נעשה בכוח שיש לנו, לפינה הזאת, ברוסית, בשירה – אנחנו צריכים כסף.

חיה בראל: זאת אומרת, אני לא יכולה לעשות את זה עם הכוחות שיש לנו ברשת.

חיה בראל: לעומת הפינה השנייה שהיא תתורגם לרוסית פעם בשבוע עם שני שידורים חוזרים.

חיה בראל: ואלה הקולות של המדינה.

חיה בראל: זאת אומרת, גדולי המדינה בכל התחומים.

חיה בראל: הדבר הנוסף והשלישי, שהוא לטווח ארוך - -

יהודית גידלי: זה מאד מוצלח בעברית.

חיה בראל: - - הוא רדיו דרמה.

חיה בראל: שזה מחזאות ישראלית בעברית מתורגמת לרוסית.

חיה בראל: עכשיו, זה עניין של זכויות יוצרים, וזה תהליך קצת יותר ארוך מלהעלות פינה.

חיה בראל: ואני אישית מאמינה שזה מאד עוזר לקליטת עלייה.

מרינה סולודקין: סוף-סוף יש גם דרמה.

חיה בראל: יהיה.

אלכס מילר: חבר הכנסת אלקין, בבקשה.

זאב אלקין: אם כבר נגענו בענייני תוכן ואני מברך על הרצון להתחדשות, כי זה חשוב מאד.

זאב אלקין: לא יכול להיות שרדיו רק"ע – אמנם, הקהל שלו שמרני.

זאב אלקין: אבל זאת לא סיבה שלא לחדש - - -

מיקי מירו: אנחנו רוצים צעירים שם.

מיקי מירו: גם צעירים.

חיה בראל: גם.

זאב אלקין: אני לא בטוח שיהיה.

זאב אלקין: אבל יש לו מספיק קהל גם בלי זה.

אלכס מילר: כן.

אלכס מילר: רק שלא יצא מצב שלא יהיו צעירים, וגם אלה שהיו.

זאב אלקין: בהקשר הזה שאנחנו דנים על תוכן, אני אשאל שאלה שאני יודע שבזמנו – בימיה של דורית – היא רצתה ללכת על זה, והיו חסרים לה תקנים.

זאב אלקין: עכשיו יש תקנים, אבל לא ראיתי שרדיו רק"ע הולך על זה.

זאב אלקין: אני חושב שהוא רדיו יחידי עם כזאת תפוצה, שאין לו כתב פרלמנטארי.

זאב אלקין: אפילו לתחנות רדיו הרבה יותר קטנות, מגזרים של חרדים וכולי, יש כתבים פרלמנטאריים.

זאב אלקין: היום לאתרי אינטרנט קטנים יש כתב פרלמנטארי בכנסת.

זאב אלקין: רדיו רק"ע, מבחינה זאת, בלט, גם מול כלי תקשורת אחרים בשפה הרוסית, וגם מול המקבילות.

זאב אלקין: ובזמנו, זאת היתה בעיה של תקנים.

זאב אלקין: אם יש תקנים חדשים, ואני יודע שדורית רצתה – היו לזה כל מיני גלגולים, לעניין הזה.

מיקי מירו: אני אגיד לך.

מיקי מירו: אני אתן לך את התשובה: כרגע, צריך לשנות טיפה בהרגלים שנוצרו שם במהלך השנים.

מיקי מירו: כי הם התרגלו לעבוד בצורה של multi task.

מיקי מירו: זאת אומרת, שכל אחד הוא גם עורך, גם כתב, הוא גם כך וגם כך.

מיקי מירו: וזאת הסיבה שהפסדנו גם אנשים שיכולים להתמחות בתחום של כתבות.

עינת וילף: אגב, זה העתיד.

עינת וילף: כלומר, יותר ויותר, כולם – בטלוויזיה, ברדיו, בכל מקום.

עינת וילף: באינטרנט.

מיקי מירו: כן, נכון.

מיקי מירו: אז אני מקווה שעכשיו – בעקבות תגבור התקנים – נוכל גם להתחיל להקצות כתבים למשימות, ולהתחיל לשלוח אותם יותר למשימות.

מיקי מירו: ואחת מהן, ברור שזה חשוב שיהיה כתב - - -

זאב אלקין: יכול להיות כתב פרלמנטארי פוליטי, אם יש מחסור בתקנים.

מיקי מירו: כן, שיעשה קצת יותר - - -

זאב אלקין: אבל חסר פה – למשל, פה, בבית הזה, חסרה נוכחות, וחבל.

מיקי מירו: אני מאמין שהכתב החדש שקלטנו יוכל לעמוד במשימה הזאת.

מיקי מירו: כי זאת הסיבה שגם קלטנו בן-אדם עם המון ניסיון, שיוכל לעשות גם את המשימה הזאת.

מיקי מירו: ואני מאמין שהוא יוכל.

מיקי מירו: מבחינת שעות, לא תהיה בעיה לשלם לו.

מיקי מירו: מבחינת שעות נוספות.

זאב אלקין: אני אפילו לא שואל מי.

זאב אלקין: זה לא רלבנטי.

חיה בראל: אנחנו מדברים על צבי זילבר.

חיה בראל: - - -

מיקי מירו: לכן לא הזכרתי את שמו.

זאב אלקין: נכון.

זאב אלקין: גם אני לא שואל מי.

זאב אלקין: אבל עצם הפונקציה, זה נראה לי.

זאב אלקין: זה גם ייתן יותר מעמד לרדיו.

זאב אלקין: כי רדיו שנוכח פה, גם לא אצל דוברי הרוסית, וכולי.

זאב אלקין: כי אני רואה מה קורה מול כלי תקשורת אחרים - - -.

מיקי מירו: תראה, אתה מדבר על דבר מאד חשוב.

מיקי מירו: כי חלק מהעניין של הרדיו זה השתתה של הדמוקרטיה, וזה חלק מכלי משחק.

זאב אלקין: זה גם רדיו שתכניות אקטואליה וחדשות זה מרכיב מאד חשוב בו.

מיקי מירו: נכון.

זאב אלקין: אבל הוא נאלץ לקבל את זה מכלי שני, בלי שיהיה לו מישהו שיוכל להביא את זה מכלי ראשון.

מיקי מירו: כלי שני הוא כלי לא רע, דרך אגב – זה כתבי רשת בי"ת.

זאב אלקין: אני יודע.

זאב אלקין: אבל עדיין זה שונה כי האספקטים שונים, ההקשרים שונים, נקודת ההסתכלות שונה, בהתחשב בציבור המאזינים.

מיקי מירו: המגמה שלנו כרגע – היום אין הפרדה.

מיקי מירו: זאת אומרת, היום כשיושבים בישיבה של חדשות אז אנשי רדיו רק"ע בכלל, והרוסית בפרט, יושבים בכל ישיבה ועובדים ביחד.

מיקי מירו: והנטייה היא להתחיל להוציא אותם יותר לשטח.

מיקי מירו: למשל, כשהיה המבצע של גלעד שליט, אז היה כתב בשטח.

מיקי מירו: בכל מבצע גדול אנחנו מוציאים כתב לשטח, ונתחיל גם לכיוון הזה.

מיקי מירו: עכשיו זה יתחיל להיכנס יותר לתוך תבנית העבודה שלנו.

אלכס מילר: שאני מבין – מבחינת סדר העבודה, איך זה עובד?

אלכס מילר: הגברת חיה בראל את אחראית על כל - -

חיה בראל: החטיבה.

אלכס מילר: - - החטיבה.

אלכס מילר: יש לכם מנהל של הרדיו ברוסית, נכון?

מיקי מירו: כן.

מיקי מירו: דב.

אלכס מילר: דב, נכון?

אלכס מילר: שעכשיו נבחר במכרז.

אלכס מילר: הוא מקבל תקציב?

אלכס מילר: עם מה הוא עובד?

אלכס מילר: איך הוא עובד?

אלכס מילר: מה תפקידו?

אלכס מילר: מה הגדרת תפקידו?

אלכס מילר: הוא מקבל תקציב?

אלכס מילר: הוא עומד בתקציב?

אלכס מילר: יש שם איזושהי גמישות לקבלת החלטות?

מיקי מירו: בוודאי.

מיקי מירו: הוא מעלה את הצרכים שלו.

מיקי מירו: והוא אומר: אני צריך לעשות משימה - - -

אלכס מילר: זאת אומרת, הוא עכשיו צריך להכין לכם – מבחינת הצרכים שלו – את העבודה לשמונה מיליון שקל, כמו ש"צבוע" בחוק.

מיקי מירו: הוא עכשיו - - -

אלכס מילר: הוא עובד עם תקציב מוגדר?

אלכס מילר: אני פשוט לא מצליח להבין את זה.

חיה בראל: מנהל מחלקה לא עובד עם תקציב בכלל.

מיקי מירו: לא.

מיקי מירו: הוא לא מטפל ישירות בתקציב.

מיקי מירו: אבל הוא צריך לראות איך הוא, בתוך הדבר הזה, מקבל את מה שהוא מבקש.

מיקי מירו: זאת אומרת, הוא מציב בקשות.

מיקי מירו: הוא אישית לא מתעסק בכסף.

מיקי מירו: זאת אומרת, בכסף מתעסקת הגברת בראל, אני.

אלכס מילר: אין בעיה.

מיקי מירו: יש לנו את אנשי הכספים שהם המנחים המקצועיים שלנו.

מיקי מירו: כי מר מודי בן-צבי כלכלן בהכשרה שלו.

מיקי מירו: והוא זה שאומר לנו: זה אפשר וזה אי-אפשר, מבחינה כספית.

מיקי מירו: בעיקרון, דב צריך להגיש לה את כל הצרכים העיתונאיים שלו.

מיקי מירו: ואנחנו צריכים להיות אלה שנותנים לו לממש אותם.

אלכס מילר: אוקיי.

אלכס מילר: אתם פניתם בבקשה אחרי המינוי החדש, לתת את הפריסה שלפי המנהל הזה, לאותו תקציב שוירטואלית עומד לרשותו?

אלכס מילר: אני פשוט לא מצליח - - - – יש תקן?

אלכס מילר: אין תקן?

אלכס מילר: מישהו מוריד?

אלכס מילר: מישהו מעלה?

אלכס מילר: הכסף מסתובב?

מיקי מירו: לא, לא.

אלכס מילר: מה הגמישות?

אלכס מילר: לפי מה הוא מגיש?

אלכס מילר: לפי איזה קריטריונים?

אלכס מילר: מה - - -

מיקי מירו: אל"ף, הוא האיש שעומד בחזית.

מיקי מירו: והוא אומר איך הוא מסתדר עם הדברים.

מיקי מירו: איך הוא מצליח - - -

אלכס מילר: לפי מה?

אלכס מילר: לפי מה הוא עובד?

מיקי מירו: יש לו אנשים שהוא עובד איתם.

אלכס מילר: אבל יש לו תקציב?

מיקי מירו: הוא לא עובד עם תקציב.

מיקי מירו: הוא מנהל מחלקה.

חיה בראל: מנהל מחלקה לא עובד עם תקציב אצלנו.

אלכס מילר: אבל איך הוא יכול להגיש לך בקשה אם הוא לא יודע בכלל אם יש כסף לזה, או לא?

אלכס מילר: או שהוא יכול להגיש לכל דבר?

מיקי מירו: לא, לא.

אלכס מילר: מחר הוא יגיד: שמע, אני צריך חמישה כתבים נוספים.

אלכס מילר: תגיד לו: יש כסף, אין כסף.

מיקי מירו: ברגע שהוא יגיש את זה, אנחנו נתמודד עם השאלה שלו.

מיקי מירו: בוודאי.

מיקי מירו: עובדה שהוא ביקש.

אלכס מילר: אבל השאלה היא אם הוא לא מבזבז את הזמן שלו?

אלכס מילר: כרגע הוא יודע שיש לו 36 תקנים?

מיקי מירו: לא.

מיקי מירו: הוא עובד אחרת.

אלכס מילר: תסביר - - -

חיה בראל: הוא איש תוכן.

מיקי מירו: הוא איש תוכן.

מיקי מירו: הוא עיתונאי.

מיקי מירו: הוא לא איש של כוח-אדם.

מיקי מירו: הוא צריך לממש את החזון שלו, את העבודה שלו.

מיקי מירו: הוא צריך לדעת שהוא מכסה את התכניות.

מיקי מירו: שהוא עושה אותן הכי טוב שהוא יכול, כי על זה הוא נשפט.

מיקי מירו: הוא נשפט האם מה שיוצא החוצה, זה באיכות.

מיקי מירו: זה התפקיד שלו.

אלכס מילר: כמה אנשים נמצאים תחת ההגדרה שלו כמנהל תוכן?

חיה בראל: בדיוק מה שאמרתי לך עכשיו – 36.

מיקי מירו: 36 איש.

אלכס מילר: 36, אוקיי?

אלכס מילר: כמה מתוך התקציב של 36 אנשים – שלפי מה שאני מבין זה מתוך השמונה מיליון שקל – איזה מרחב פעולה יש לו עכשיו עם התקציב הגמיש - - -

חיה בראל: הוא לא עובד עם תקציב, אדוני.

אלכס מילר: אתם עובדים עם תקציב.

אלכס מילר: הוא צריך להגיש בקשות.

אלכס מילר: הרי הוא לא יגיש בקשות על משהו שלא קיים, נכון?

מיקי מירו: בינתיים, מתחילת עבודתו, הוא מסתדר עם זה.

מיקי מירו: אנחנו, כל הזמן, נמצאים איתו בדיאלוג.

מיקי מירו: הגברת בראל נמצאת איתו בדיאלוג יומיומי, כדי לדעת איך הוא מתקדם.

מיקי מירו: האם הוא נתקל בבעיות.

מיקי מירו: כי היום אנחנו פשוט רוצים לראות – ואנחנו אומרים לו: תגיד לנו בדיוק מה אתה צריך, כדי שנדע לאיפה הצרכים.

מיקי מירו: כי הוא האיש של התוכן.

מיקי מירו: והוא צריך להגיד לנו האם הוא מסתדר, האם הוא לא מסתדר.

מיקי מירו: איפה הוא נתקל בבעיות.

מיקי מירו: ובגלל זה הוא נמצא בדיאלוג מתמיד.

חיה בראל: אני יכולה להוסיף לזה משפט אחד: למשל, אנחנו נמצאים בקשר יומיומי, וכמה פעמים ביום יושבים בישיבות – כי אני גם נמצאת בתל-אביב הרבה פעמים.

חיה בראל: ואנחנו מדברים, למשל: לוח השידורים שלנו – אנחנו רוצים לרענן אותו – אז אנחנו יודעים שאנחנו רוצים תכנית כלכלה יותר חזקה.

חיה בראל: אז הוא אומר לי מה הצרכים שלו.

חיה בראל: אז הוא צריך עוד בן-אדם או שניים שם.

חיה בראל: אני מקבלת את זה ממנו, ואז אני רואה איך אני יכולה.

חיה בראל: ואז אני פונה למר מיקי מירו, ואני אומרת לו: תשמע, אני צריכה עוד מומחה.

חיה בראל: האם אתה יכול לאשר לי עוד תקציב למומחה נוסף.

חיה בראל: ככה זה עובד אצלנו.

מיקי מירו: והמטרה שלנו כרגע – מסיבה פרקטית לחלוטין, שאנחנו רוצים שהרשת הזאת תפרוץ לקהלים חדשים.

מיקי מירו: לנו יש עכשיו אינטרס, שכמו שאתה אמרת, ואמרת בצדק – ואהבתי את מה שאמרת – שלא להרחיק אנשים, על חשבון זה שאתה מכניס חדשים.

אלכס מילר: אם אתה מכניס בכלל חדשים.

מיקי מירו: אנחנו רוצים היום להכניס צעירים, לא על חשבון אלה שישנם.

מיקי מירו: זאת אומרת, לתת עוד כמה תכנים, שלהערכתנו ימשכו את הצעירים.

מיקי מירו: אנחנו נמצאים בהתייעצות כדי לראות מה מעניין, כי אנחנו לא רוצים - - -

אלכס מילר: מתי אתם מתחילים להכין את תקציב 2013?

מודי בן צבי: קצת מסובך, - -

אלכס מילר: כרגיל.

מודי בן צבי: - - מהסיבה שהתקציב של שנת 2012 עדיין לא אושר, בגלל כל הסיפורים של הרפורמה.

אלכס מילר: בסדר.

אלכס מילר: אבל עכשיו מכינים ספר תקציב, ואתה יכול לעזור לי עם הסוגיה הזאת?

זאב אלקין: בתור מה?

אלכס מילר: בתור יושב-ראש הקואליציה.

זאב אלקין: בתור תקציבן של ספר התקציב?

יהודית גידלי: תבוא בשבוע הבא, ואנחנו נראה לך איך עושים את הספר.

זאב אלקין: ספר התקציב של רשות השידור זה סיפור נפרד מתקציב הכנסת.

מודי בן צבי: נכון.

אלכס מילר: זאת אומרת, תהיה הגשת תקציב 2013, או שלא תהיה.

מודי בן צבי: בוודאי שתהיה.

מודי בן צבי: במהלך - - -

אלכס מילר: במסגרת של תקציב המדינה, או שזה - - -?

זאב אלקין: לא, הם עובדים אחרת.

זאב אלקין: זאת בדיוק הנקודה.

מודי בן צבי: לא, זה לא קשור לזה.

מודי בן צבי: לרשות השידור יש תקציב עצמאי.

אלכס מילר: אז עוד פעם לא יהיה.

זאב אלקין: יש סך-הכול סיוע שהמדינה נותנת לרשות השידור, וזהו.

זאב אלקין: אחר-כך יש תקציב פנימי של רשות השידור.

זאב אלקין: בשביל זה היא רשות.

זאב אלקין: זה לא עובר פה אישורים של התקנות.

מיקי מירו: אבל אני יודע לאן אתה חותר.

מיקי מירו: אני יכול להגיד לך שאנחנו באינטרס משותף.

אלכס מילר: אבל אתם בפנים – התחלתם להכין תכנית עבודה לשנת 2013, לפי התקציב שכביכול - - -

מיקי מירו: מבחינת תכנים אנחנו כל הזמן יושבים, כי אנחנו רוצים להתפתח.

מיקי מירו: תראה, הסיפור של התסכיתים, זה לא בחינם.

מיקי מירו: זה יעלה לי עוד הרבה כסף.

חיה בראל: רדיו דרמה.

מיקי מירו: רדיו דרמה.

חיה בראל: זה הרבה כסף.

מיקי מירו: ואנחנו רוצים לתקצב את זה.

מיקי מירו: אנחנו רוצים עכשיו ללמוד את זה: כמה זה יעלה לנו, ולעמוד בזה.

מיקי מירו: המטרה היא פשוט להרחיב את הפעילות.

מיקי מירו: וכרגע גם כשתהיה האופציה של ה-D.T.T, אנחנו מצפים לעוד קהלים.

אלכס מילר: בסדר.

אלכס מילר: אוקיי, הבנו.

אלכס מילר: רבותיי, לעצם העניין, אנחנו רושמים לפנינו את הצהרתכם על כך שלרשות הרדיו, קול ישראל ברוסית, עומדים כ-36 תקנים, שבתוכם תוספת של שני תקנים חדשים.

מיקי מירו: עובדים.

חיה בראל: עובדים.

אלכס מילר: עובדים.

אלכס מילר: תקנים.

אלכס מילר: עובדים.

אלכס מילר: עובד ותקן זה אותו הדבר, לא?

חיה בראל: לא.

אלכס מילר: אז יש כאלה שעובדים והם לא בתקן.

חיה בראל: נכון.

יהודית גידלי: כן.

יהודית גידלי: החמישה האלה, למשל.

מיקי מירו: כן.

מיקי מירו: ברשות השידור המילה "תקן" היא - - -

חיה בראל: צריך להיזהר בזה.

חיה בראל: זה כוח-אדם.

אלכס מילר: כמה תקנים יש?

חיה בראל: אנחנו לא - - -

אלכס מילר: מה?

אלכס מילר: אתם יודעים כמה תקנים יש.

חיה בראל: לא.

חיה בראל: אני לא יודעת עכשיו.

אלכס מילר: בטח שכן.

אלכס מילר: כמה תקנים יש?

אלכס מילר: כי העובד יכול היום לעבוד ברדיו - - -, ומחר הוא יעבור למשהו אחר שיצטרכו.

מיקי מירו: כדי לתת תשובה מדויקת, אני אשמח אם תיתן לי יום-יומיים, ואני אעביר אליך בכתב.

אלכס מילר: בשביל זה באנו לדבר.

אלכס מילר: טוב, לפחות אנחנו רושמים לעצמנו - - -

מיקי מירו: לא, מבחינת המספר של – כי שאלת לגבי תקנים.

חיה בראל: של התקנים.

חיה בראל: מספר התקנים.

אלכס מילר: לפחות בעניין זה אנחנו מקבלים מכם הודעה שלא יהיה שום קיצוץ בעניין זה.

מיקי מירו: חס-ושלום.

אלכס מילר: יופי.

אלכס מילר: זה אל"ף.

אלכס מילר: בי"ת, העניין של הרחבת הנגישות להאזנה לרדיו רק"ע, באותם אזורים שדיברנו עליהם: בצפון ובדרום – שבתחילת שנת 2013 הסוגיה הזאת גם תבוא לטיפול.

אלכס מילר: עד לתחילת שנת 2013 תבוא לטיפול.

אלכס מילר: ובעניין הרחבת התכניות: כמובן שאנחנו מברכים על כל הסוגיה הזאת.

אלכס מילר: אנחנו רק מבקשים שזה לא יהיה על חשבון אותן התכניות, - -

מיקי מירו: - - -

אלכס מילר: - - שנמצאות היום בשיעור האזנה גבוה.

אלכס מילר: ושלא יקרה מצב שיש פה איזושהי פגיעה, מצד אחד; וניסיון להתייעלות, מצד שני, שעוד לא ברור אם נצליח או לא.

אלכס מילר: אבל כמובן שאנחנו מברכים על הרצון שלכם להכניס סוגיות נוספות.

אלכס מילר: אין ספק שגם כמו שאר התחנות בסדר גודל כזה, שנמצאות בפעילות הקשורה לפעילות פרלמנטארית, שבאופן כללי הרדיו עוסק בזה המון.

אלכס מילר: אז מן הראוי - - -.

אלכס מילר: אני מחזק את דבריו של חבר הכנסת אלקין, שיהיה גם מישהו שנמצא פה - - -

מיקי מירו: שיהיה איש קשר.

מיקי מירו: שיהיה פה - - -

אלכס מילר: לא צריך איש קשר.

מיקי מירו: לכתב אני מתכוון.

מיקי מירו: איש קשר למאזינים, לא לכם.

אלכס מילר: איש קשר - - -

זאב אלקין: אנחנו מסתדרים.

זאב אלקין: אין לי תלונות על היכולת לעלות ברדיו רק"ע.

אלכס מילר: בסופו של דבר, אתם יודעים שתחום התקשורת חי בעולם של מי מביא את הבשורה המהירה ביותר, והאקסקלוסיבית ביותר.

אלכס מילר: כמובן שברגע שנמצא אדם כאן הוא מקבל את זה ב-online, ולא אחרי כמה שעות כשכבר הנושא הזה נמצא בכל כלי התקשורת ובחוץ לארץ.

אלכס מילר: אז אני חושב שמבחינת הנגישות, מבחינת החשיפה.

אלכס מילר: כשאתם מסתכלים על אחוזים.

אלכס מילר: כשאתם דנים על נושאים שקשורים לכנסת ולממשלה, מבחינת התוכן היומי שלכם, אז אתם מזהים שיש לכם פה חתך מאד גדול, שיכול להיות שגם שם הכניסה בסוגיות שקשורות לבלעדיות יכולה להיות יעילה.

אלכס מילר: אבל אכן אנחנו מצפים שתהיה כאן – כמו שאמרתם – יותר הרחבה, ולא יהיה שום קיצוץ.

אלכס מילר: וכמובן שכל מי שנמצא מבחינת

אלכס מילר: כם אחראי על עניין התוכן, הוא חייב להיות גם חלק מקביעת מנגנון העבודה לשנה הבאה.

אלכס מילר: כי, בסופו של דבר, הוא צריך להתמודד בתוכן עם מה שקובעים בתקציב.

מיקי מירו: אין פה בכלל ויכוח.

מיקי מירו: - - -

אלכס מילר: בסדר גמור.

אלכס מילר: אז אנחנו נמשיך לעקוב אחרי הסוגיה הזאת.

אלכס מילר: ואני מקווה מאד שיהיה לכם תקציב מסודר, מתי שהוא.

מיקי מירו: את זה כולנו מקווים.

אלכס מילר: שלא תעבדו אחד חלקי 12.

אלכס מילר: תודה.

חיה בראל: תודה רבה.